Държавен вестник, бр. 34, 2010 г., стр. 23

БРОЙ  34	
Д Ъ Р Ж А В Е Н  В Е С Т Н И К 	
СТР.  23  
намалената работоспособност/вид и степен 
на увреждане на лицето. Към медицинския 
протокол на ЛКК се прилагат резултатите 
от направените изследвания, които се под­
писват от лицето, което ги е извършило, и 
задължително се отбелязва датата, на която 
са направени. При неспазване на посочените 
изисквания РКМЕ (ТЕЛК) връща протокола 
на ЛКК за допълване. Същите изисквания 
се отнасят и за направлението, което издава 
личният лекар, съгласно чл. 23, ал. 2. 
(4) Лекарската консултативна комисия на­
сочва болния към ТЕЛК не по-късно от 7 дни 
преди изтичането на отпуска по последния 
болничен лист. Медицинският протокол на 
ЛКК за продължаване на временната нера­
ботоспособност се внася в РКМЕ не по-късно 
от 3 дни от издаването му.
Чл. 29. (1) Отказът на личния лекар и ЛКК 
за насочване към ДЕЛК/ТЕЛК по реда на 
чл. 23, ал. 2 и чл. 24, ал. 1 се отразява в ЛАК.
(2) Отказът на личния лекар се обжалва по 
реда на чл. 112 от Закона за здравето. 
Чл. 30. Когато болният заяви, че не е в 
състояние да представи болничния лист на 
работодателя в срок два дни от издаването му, 
ЛКК процедира по реда на чл. 23, ал. 1, т. 4.
Чл. 31. (1) Центровете за спешна медицинска 
помощ извършват преценка по чл. 3, ал. 5 и 
издават „Медицинско удостоверение” по чл. 24, 
ал. 1, т. 8 в случаите на остро или внезапно 
възникнала промяна на здравето във:
1. почивните дни;
2. извън работното време на ЛКК.
(2) В случаите по ал. 1 медицинското 
удостоверение се подписва от трима лекари 
от ЦСМП, извършили освидетелстването на 
лицето. 
Раздел III
Детски експертни лекарски комисии и тери­
ториални експертни лекарски комисии
Чл. 32. (1) Детските експертни лекарски 
комисии освидетелстват децата до 16-годишна 
възраст по повод на:
1. вид и степен на увреждане;
2. искане на застрахователи и на застра­
ховани лица;
3. други случаи, предвидени в нормативни 
актове.
(2) Териториалните експертни лекарски 
комисии освидетелстват лицата по повод на:
1. временна неработоспособност;
2. трайно намалена работоспособност на 
лица на и над 16-годишна възраст и на лица, 
придобили право на пенсия за осигурителен 
стаж и възраст по чл. 68 КСО, които рабо­
тят и не са им определени вид и степен на 
увреждане;
3. вид и степен на увреждане на лица, 
придобили право на пенсия за осигурителен 
стаж и възраст по чл. 68 КСО;
4. искане на застрахователи и на застра­
ховани лица;
5. трудоустрояване на лица с 50 и над 50 
на сто трайно намалена работоспособност;
6. определяне характера на заболявания­
та – професионален или общ;
7. при постъпил формуляр Е 213;
8. други случаи, предвидени в нормативни 
актове.
(3) Детските експертни лекарски комисии 
и ТЕЛК освидетелстват и преосвидетелстват 
лицата в 3-месечен срок от постъпване на 
документите при тях. Решенията се връчват 
на лицата или на упълномощени от тях лица, 
или на законните им представители срещу 
подпис. При временна неработоспособност 
срокът за освидетелстване е 15 дни от датата 
на постъпване на документите в ТЕЛК.
(4) Когато за изясняване на отделни случаи 
се изискват допълнителни документи или 
изследвания, срокът по ал. 3 започва да тече 
от тяхното представяне.
(5) В случай че ДЕЛК/ТЕЛК прецени, че 
не е в състояние да вземе решение в деня 
на клиничния преглед на лицето, експерт­
ното решение се изпраща с писмо с обратна 
разписка, в която се отбелязват номерът и 
датата на експертното решение. В този случай 
медицинското досие се изпраща в РКМЕ след 
получаване на обратната разписка.
(6) Освидетелстването от ТЕЛК по по­
вод искане на застрахователни компании и 
застраховани лица в тях се извършва срещу 
заплащане.
(7) Срокът на временната неработоспособ­
ност може да бъде до два месеца от датата на 
заседанието на ТЕЛК, освен ако в експертното 
решение е посочен по-кратък срок.
Чл. 33. (1) Освидетелстването и преосвиде­
телстването на лицата се извършват от най-
близката ДЕЛК към многопрофилна болница 
за активно лечение в областен град, в който 
има структурно звено по детски болести, 
определена от директора на РЦЗ.
(2) Освидетелстването и преосвидетел­
стването на лицата се извършват от ТЕЛК 
по района на постоянния им адрес или по 
настоящия им адрес, ако са регистрирани на 
този адрес най-малко 3 месеца преди подаване 
на заявленията в РКМЕ.
(3) Обстоятелството по ал. 2, предложение 
първо се доказва с документ за самоличност, 
а по ал. 2, предложение второ – с удостове­
рение от общината.
(4) Изключение от ал. 2 се допуска, когато 
лицето се намира на продължително (повече 
от 30 дни) болнично или домашно лечение 
и не е в състояние да се яви пред ТЕЛК по 
района на постоянния или настоящия си адрес.
(5) Лицата, които по медицински показа­
ния не са в състояние да се явят в ТЕЛК, се 
освидетелстват на място (в дома, в болнично 
или друго заведение). Това обстоятелство се